Diari Oficial de la Generalitat Valenciana


Sumari del DOGV 1565, del 14-06-1991 (1991/821506)

DECRET 96/1991, de 29 de maig, del Consell de la Generalitat Valenciana, pel qual s'aprova la concessió d'un aval de la Generalitat Valenciana a l'empresa Eurocalza, SAL.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/05/29/96/dof/vci/html**

### Dades del document

Número de DOGV
:   1565

Data del DOGV
:   14-06-1991

Secció del DOGV
:   DISPOSICIONS GENERALS

Número del document
:   1991/821506


Data del document
:   29-05-1991

Organisme emissor
:   Conselleria de Cultura, Educació i Ciència

Tipus de document
:   Decret

DECRET 96/1991, de 29 de maig, del Consell de la Generalitat Valenciana, pel qual s'aprova la concessió d'un aval de la Generalitat Valenciana a l'empresa Eurocalza, SAL.  
La Llei 4/1984, de 13 de juny, d'Hisenda Pública de la Generalitat Valenciana, autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 7/1990, de 28 de desembre, de Pressupostos de la Generalitat Valenciana per a l?exercici 1991, recull en l'article 13 una consignació de crèdit fins a un límit màxim de 10-.000 milions de pessetes.  
Basant-se en la normativa esmentada, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 29 de maig de 1991,  
DECRETE  
Article únic  
Autoritzar el Conseller d'Economia i Hisenda per a la firma d'un aval de Tresoreria a favor de l'empresa Eurocalza, SAL, destinat a garantir una operació de crèdit, per import de 100 milions de pessetes, que s'ha de formalitzar amb la Caixa d'Estalvis de València, segons les estipulacions contingudes en els annexos- d'aquest decret.  
València, 29 de maig de 1991.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA  
ANNEX I  
A Valencia, de de 1991.  
Antoni Birlanga Casanova, Conseller d'Economia i Hisenda, en nom de la Generalitat Valenciana tot complint el que disposa la Llei 4/1984, de 13 de juny, d'Hisenda-Pública de la Generalitat Valenciana, i en virtut del Decret 96/1991, de 29 de maig, del Consell de la Generalitat Valenciana, concedeix un aval a l'empresa Eurocalza, SAL com a garantia d'un préstec per import de 100 milions de pessetes de principal, que s'ha de formalitzar amb la Caixa d'Estalvis de València a un termini de sis anys de duració, inclosos dos de mancança, al tipus d'interès nominal del 14 per cent i amb una comissió d'obertura del 0'5 per cent.  
Les condicions de l'aval seran les que a continuació s'assenyalen:  
1. Aquest aval es destinarà a la reestructuració del passiu financer de l'empresa Eurocalza, SAL.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda copia del contracte de l'operació de crèdit garantida i certificat de la disposició per part del prestatari, i també d'informar puntualment al venciment del grau de compliment del prestatari de les seues obligacions amb l'entitat.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i dels interessos, únicament en cas d'incompliment en el pagament per part de l'empresa avalada, sense renunciar al benefici d'excussió recollit en l'article 1830 del Codi Civil  
El Conseller d'Economia i Hisenda,  
Antoni Birlanga Casanova  
ANNEX II  
Contracte d'aval entre la Generalitat Valenciana i l?empresa Eurocalza, SAL  
D'una banda, el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra el Sr. Modesto Gàzquez Sànchez, President del Consell d'administració de l?empresa Eurocalza, SAL.  
EXPOSEN  
1. Que el Govern Valencià, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 96/1991, de 29 de maig, del Consell de la Generalitat Valenciana, la concessió d'un aval a l?empresa Eurocalza, SAL per a garantir una operació de crèdit davant la Caixa d'Estalvis de València, per un import de 100 milions de pessetes, a un termini de sis anys de duració, inclosos dos de mancança.  
. 2. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, per a la qual cosa lliurement i voluntària, convenen subscriure aquest contracte d'acord amb les següents  
CLAUSULES  
Primera  
La Generalitat Valenciana es compromet a avalar l'empresa Eurocalza, SAL, en els termes establerts en el Decret 96 /1991, de 29 de maig, del Consell de la Generalitat Valenciana.  
Segona  
L'empresa Eurocalza, SAL, beneficiària de l'aval, és obligada a satisfer a la Generalitat Valenciana, en concepte de comissió per despeses de la garantia atorgada, el 0'5% del saldo viu del crèdit concedit, durant tota la vigència del fiançament, calculat d?acord amb les condicions establertes a l?efecte d'amortització en el contracte de préstec. L'import de les comissions serà pagat per anualitats anticipades des de la data de formalització del préstec. A aquest efecte, l?empresa avalada autoritzarà l?entitat prestadora, amb caràcter irrevocable i mentre l?operació es trobe en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l?entitat que determine la Generalitat Valenciana.  
Tercera  
Per la prestació de la garantia descrita en concepte d'aval, l?empresa Eurocalza, SAL, es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Quarta  
L'empresa Eurocalza, SAL es compromet a trametre trimestralment a la Conselleria d'Economia i Hisenda el volum de les càrregues financeresl, el balanç i el compte de resultats.  
Cinquena  
L'empresa avalada es compromet expressament a presentar justificació documental de la destinació de l?import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de l?empresa garantida; amb aquesta finalitat podrà comprovar els balanços, els comptes de resultats i altres estats de llibres comptables.  
Sisena  
Si com a conseqüència de la inspecció i el control a què es refereix la clàusula anterior, fos notaria la falta de solvència de l?empresa avalada, aquesta seria obligada, sense més requisit que el previ requeriment motivat que li dirigesca la Conselleria d'Economia i Hisenda, a constituir garanties de les admeses en dret, a favor de la Generalitat Valenciana per a la plena seguretat de les seues eventuals obligacions de reemborsament.  
La Conselleria d'Economia i Hisenda es reserva el dret d'elegir les garanties que ha de prestar l?empresa avalada, si les ofertes per aquesta no són suficients, segons apreciació ponderada de la Generalitat Valenciana.  
L'empresa avalada una vegada rebut el requeriment, oferirà la constitució de garanties dins d'un termini de deu dies, i dins d'un altre igual li serà comunicada l'acceptació o el refús de la Generalitat Valenciana. Si les garanties fossen refusades per insuficients, el garantit seria obligat a acceptar la proposta de la Conselleria d'Economia i Hisenda.  
Setena  
La Generalitat Valenciana per l'aval prestat respon del pagament de les obligacions i només en el cas en què el deutor no complesca aquestes obligacions, amb les limitacions i excepcions com a fiador indicades en l'annex 1 del Decret 96/1991, de 29 de maig del Consell de la Generalitat Valenciana, i amb les reserves de drets que s'estableixen en la normativa general de l?estat en aquest tipus de contractes, sense altre requisit que el requeriment motivat que a l?efecte dirigirà l?entitat davant la qual s'avala, sense necessitat del consentiment de l'avalat.  
Vuitena  
Una vegada efectuat el pagament, la Generalitat Valenciana, es subrogarà en tots els drets que l?entitat beneficiària de les garanties tinga contra l'avalat.  
Les despeses que poguessen produir-se com a conseqüència de l'exercici de les accions derivades d'aquest contracte, seran en tot cas a càrrec de l'avalat.  
València, ............... de ................ de 1991.  
Antoni Birlanga Casanova, Conseller d'Economia i Hisenda; Modesto Gàzquez Sànchez, President del Consell d'administració d'Eurocalza, SAL.


Còpia Permalink ELI